b'\n_START_ARTICLE_\nOporoka\n_START_PARAGRAPH_\nOporoka, testament ali izjava poslednje volje je enostranski pravni akt, s katerim oseba razpolaga s svojim premo\xc5\xbeenjem za primer smrti. Vsaka nova veljavna oporoka razveljavi prej\xc5\xa1njo. Je strogo oseben posel v katerem ni mo\xc4\x8d zastopati oporo\xc4\x8ditelja, ki mora biti opravljen v obliki kakr\xc5\xa1no predpisuje zakon._NEWLINE_Vsebina oporoke je lahko raznolika. Oporo\xc4\x8ditelj lahko v oporoki npr. dolo\xc4\x8di, kdo bo to premo\xc5\xbeenje podedoval (dedi\xc4\x8d), naklonila drugim osebam (volilojemnikom), naloge (pogoje) dedi\xc4\x8du in volilojemniku, prizna o\xc4\x8detovstvo ali dolo\xc4\x8di kaj drugega._NEWLINE_Poroka je izpodbojna, \xc4\x8de njena dolo\xc4\x8dila prikraj\xc5\xa1ajo pravice nujnega dedi\xc4\x8da ali dolo\xc4\x8dajo dedi\xc4\x8da, ki po zakonu ni mo\xc5\xbeen. \xc4\x8ce ni veljavne oporoke oziroma je ta neveljavna, se deduje kot po zakonu. Oporoka je akt nadrejen zakonitem dedovanju, zato se jo sku\xc5\xa1a ohraniti v tem ve\xc4\x8dji meri (in favorem testamenti)._NEWLINE_Oporoko se lahko rekonstruira, \xc4\x8de je bila oporoka uni\xc4\x8dena po naklju\xc4\x8dju ali z dejanjem druge osebe, brez vednosti in volje oporo\xc4\x8ditelja. Tak\xc5\xa1na oporoka ne izgubi pravnega u\xc4\x8dinka. Vsebino oporoke in izpolnjene pogoje za oporoko je tako potrebno dokazati.\n_START_SECTION_\nPreklic oporoke\n_START_PARAGRAPH_\nPreklic je lahko opravi oporo\xc4\x8ditelj vsak \xc4\x8das. Preklicu se ni mo\xc4\x8d odpovedati. Lahko se prekli\xc4\x8de celo ali le del oporoke. Preklic je dejanje kot izjava v obliki oporoke, fizi\xc4\x8dno uni\xc4\x8denje, naprava nove oporoke ali dejanje s katerega se lahko sklepa na preklic.'